Emma Eliza Regan

Emma Eliza Regan (1992-yil 4-dekabrda tugʻilgan) – irlandiyalik aktrisa, „The Fading Light“ (2009), „Love Eternal“ (2013), „Darkness on the Edge Of Town“ (2014) va „Penance 2018“ badiiy filmlari hamda „Aisling‘s Diary“ (2009), „Jack Taylor“ (2012) va „Vikings“ (2020) teleseriallaridagi rollari bilan mashhur.

Yoshligi va taʼlimi 
Regan Connemara shtatidagi Moycullen shahrida ulgʻaygan. Otasi mahalliy barlardan birining egasi boʻlgan. Regan Cork City Ballet maktabining badiiy direktori Alan Foleydan klassik balet va zamonaviy raqs sirlarini oʻrgangan. U Dublinning Grand Canal Dock shahridagi Bow Street akademiyasida (sobiq The Factory’s Actors Studio) ijodiy markazda oʻqigan, bu yerda oʻz sohasining ustalari boʻlgan Lance Daly, Shimmy Marcus, John Carney va Jim Sheridan kabi ustozlardan tahsil olgan.

Teatr 
Regan 2010-yilda The Abbey teatridagi „The Plough“ va „The Stars“ spektaklida Mollser rolida oʻzining sahnadagi debyuitini amalga oshirdi.

Film va televizion shoular 
Regan ekranlardagi ilk faoliyatini 2007-yilda Ivan Kavanaghning „Tin Can Man“ nomli horor filmidagi Michael Parle roli orqali boshlagan. Film butun dunyo boʻylab namoyish etilgan va bir nechta xalqaro mukofotlarni ham qoʻlga kiritgan.

Regan „Our Wonderful Home“ va „The Fading Light“ (Jameson Dublin xalqaro kinofestivali gʻolibi) kabi filmlarda ham ishtirok etgan. Undan tashqari George MacDonaldning qoʻrqinchli ertagi Colin Downey rejissyorligi ostida suratga olingan „The Shadows“ fantastik filmida bosh roldagi obrazni gavdalantirgan.

Regan, shuningdek, Brendan Muldowney tomonidan suratga olingan va yapon yozuvchisi Kei Ōishining „Loving The Dead“ asariga asoslangan „Love Eternal“ filmida maktab oʻquvchisi Cathy rolini ijro etgan. Ushbu film Varshavada boʻlib oʻtgan birinchi "Black Bear Film festivalida „Fresh Blood“ mukofotini qoʻlga kiritgan. Filmning premyerasi 2013-yil boshida Galway Film Fleadhda boʻlib oʻtgan va butun dunyo boʻylab ellikdan ortiq festivallarida namoyish etilgan. Jumladan Osiyodagi eng yirik kinofestivallardan biri boʻlgan Sitges va Busan shaharlaridagi kinofestivallarda ham ekranlashtirilgan.

2014-yilda u Brian Gleeson rejissyorligi ositda ishlangan va Sundance kinofestivalida namoyish etilgan birinchi irland filmi „The Irish Western Darkness on the Edge Of Town“da bosh rollardan birini ijro etgan. Film keyinchalik Netflix tarmogʻiga yuklangan va AQSh hamda Kanada davlatlari boʻylab namoyish etilgan.

2015-yilda Regan „Get Up And Go“ badiiy filmida, Irish IFTA award mukofotiga sazovor boʻlgan Peter Coonan va Killian Scottning „Love/Hate“ dramasida, shuningdek, „Fading Away“ nomli irland filmida bosh rollarda ishtirok etdi.

2017-yilda Regan oʻzini kino olamining boshqa sohalarida ham sinab koʻrdi. Shu yilda chiqarilgan „Wild Fire Nights“ qisqa metrajli filmida u yozuvchi, rejissyorlik va aktyorlik vazifalarining barchasini oʻzi bajardi. Ushbu film 2017-yilda boʻlib oʻtgan Galway Film Fleadh kinofestivalida premyera qilindi.

2023-yilda u Emmett Hughes tomonidan yozilgan „Advent“ badiiy filmida Niamh rolini oʻynadi. Film premyerasi 2023-yilgi Newport Beach kinofestivalida boʻlib oʻtdi.

Jurnalistika 
Regan, shuningdek, bir nechta nashrlarda, jumladan RTÉ va boshqa bir necha mashur jurnallar uchun sayohat va madaniy yoʻnalishlarda jurnalist sifatida faoliyat olib borgan.

Filmografiyasi

Film va videolar

Musiqiy kliplar

Manbalar

Havolalar 
 
 com_comprofiler/task, userProfile/user,170/Itemid,26/ Emma Eliza Regan at Irish Equity
 Emma Eliza Regan instagram
 Emma Eliza Regan twitter

Irlandiyalik aktrisalar
Irlandiyalik yozuvchilar